Hverdagens små historier – pressemeddelelse

# Godnat sagde katten i hele Nordjylland

Kulturkaravanen er på vej rundt i alle de nordjyske kommuner, og disse dage er den også på vej til XXX Kommune. Som en del af denne store regionale kultursatsning er der et tilbud, som rammer alle de nordjyske børnehavebørn. Tilbuddet er fra De Nordjyske Biblioteker og ikke overraskende er det tilbuddet om en rigtig god historie.

Børnebibliotekar XXX fortæller ”XXX bibliotek sender simpelthen en bog ud til alle kommunernes børnehaver, og det er en helt særlig bog, for den åbner op for en masse andre oplevelser. Foruden bogen, som pædagogerne kan læse højt, er der også en video med bogens forfatter Glenn Ringtved. Glenn, som er fra Hjørring, har skrevet denne sjove finurlige historie om en far, der prøver at digte en godnathistorie, som dog ender med at stikke lidt af med farens fantasi. Alle børn får lov at se Glenn fortælle om bogen og læse højt. Dertil er der også en invitation til at børnene kan komme ind og besøge biblioteket og selv prøve at lege ”Godnat sagde katten”. I dagene under Kulturkaravanen får vi nemlig en kulisse, hvor børnene og deres forældre kan lege hele historien.”

De Nordjyske Biblioteker har i samarbejde lavet dette tilbud, og det betyder det helt unikke, at alle børnehavebørn efter denne første del af kulturkaravanen har fået en god hverdagshistorie til fælles, som de måske også har talt med deres forældre om.

Bibliotekschef XXX udtaler: ”Som bibliotek er vi selvfølgelig garant for den gode historie, det er i vores DNA, men i forbindelse med Kulturkaravanen har det sjove været, at vi har kunnet lave noget, der kommer ud til alle børnehavebørn. Vi håber at børnene i XXX Kommune vil synes, det er sjovt at deres venner i andre børnehaver også har hørt den nordjyske forfatter Glenn Ringtveds finurlige historie og leget den på biblioteket. Vi ved af erfaring at børn synes det er meget spændende at møde forfatteren,og via videoen vil alle få oplevelsen af at høre Glenn fortælle sin historie”.

Selve legeuniverset vil være på biblioteket torsdag til lørdag i uge xxx, hvor børnene kan komme med institutionen eller besøge biblioteket med deres forældre og bedsteforældre. Børnene vil derfor kunne fortælle den historie, de har hørt i børnehaven og vise den ved at klæde sig ud som bogens roller. Når Kulturkaravanen bevæger sig til rutens næste kommune, følger kulissen med, og derved vil ”Godnat sagde katten” blive fortalt fra den ene kommune til den næste hele regionen rundt.

Venlig hilsen

xxx

**Kulturkaravanen er en del af den regionale kulturaftale KulturKANtens satsning, som de næste to år over tre omgange skal byde de nordjyske borgere på spændende kulturtilbud tæt på borgernes liv og hverdag. I denne første omgang er det De Nordjyske Biblioteker, der sammen med Det Jyske Musikkonservatorium og foreningen PixlArt, er skabere af de mange kulturtilbud.**